FSV Zwickau

FSV Zwickau is 'n Duitse sokkerklub uit Zwickau in die deelstaat Sakse.

 Geskiedenis 
SG Planitz is in 1912 gestig in Planitz naby Zwickau, sedert 1944 'n stadswyk van Zwickau. In die 1930’s het die klub in die Gauliga gespeel, destyds die hoogste vlak.

Na die Tweede Wêreldoorlog is die klub heropgerig, maar in tipies Oos-Duitse styl het die klub 'n reeks naamsveranderinge ondergaan: In 1949 word die klub ZSG Horch Zwickau en die volgende jaar BSG Horch Zwickau. In die 1950/51-seisoen word die klub BSG Motor Zwickau. In 1968 smelt die klub saam met Aktivist Karl Marx Zwickau en word Sachsenring Zwickau. Die laaste naamsverandering was op 1 Januarie 1990 toe die huidige naam aangeneem is.

 DDR-Oberliga 
SG Planitz was die eerste kampioen van Oos-Duitsland, maar nie in die DDR-Oberliga, wat eers die volgende jaar opgerig is, nie. Die klub het SG Freiimfelde Halle in die eindstryd verslaan. Daar was planne om die kampioen van die Sowjet-geokkupeerde Duitsland teen die wenner van al die ander gebiede deur die Geallieerdes beheer te laat speel om die Duitse kampioen te bepaal, maar die Koue Oorlog het dit verhoed toe die Sowjet-Unie Planitz verhoed het om na Stuttgart te reis om teen 1. FC Neurenberg te speel in die kwarteindronde.

Die klub se grootste sukses hierna was in die 1949/50-seisoen, toe dit die DDR-Oberliga gewen het. Die Oos-Duitse beker is ook drie keer gewen. 'n Groot prestasie is in 1975 behaal toe Zwickau die halfeindstryd van die Europese beker II gehaal het deur onder andere Panathinaikos, AC Fiorentina en Celtic Glasgow in die voorafgaande rondes uit te skakel.

 Duitse eenwording 
Na die Duitse eenwording was die klub se beste tye die 4 seisoene sedert 1994 in die 2. Bundesliga, maar die klub het ernstige finansiële probleme ontwikkel en daardeur so laag as die Landesliga gesak. Tans speel die klub in die Oberliga, die 4de vlak van Duitsland.

 Erelys 
 Oos-Duitse kampioen
 1948, 1950
 FDGB-Pokal
 1963, 1967, 1975

 Onlangse ligaposisionering 
 1967-68	(I)	DDR-Oberliga		7de
 1968-69	(I)	DDR-Oberliga		5de
 1969-70	(I)	DDR-Oberliga		5de
 1970-71	(I)	DDR-Oberliga		6de
 1971-72	(I)	DDR-Oberliga		7de
 1972-73	(I)	DDR-Oberliga		8ste
 1973-74	(I)	DDR-Oberliga		8ste
 1974-75	(I)	DDR-Oberliga		7de
 1975-76	(I)	DDR-Oberliga		9de
 1976-77	(I)	DDR-Oberliga		8ste
 1977-78	(I)	DDR-Oberliga		10de
 1978-79	(I)	DDR-Oberliga		12de
 1979-80	(I)	DDR-Oberliga		8ste
 1980-81	(I)	DDR-Oberliga		11de
 1981-82	(I)	DDR-Oberliga		12de
 1982-83	(I)	DDR-Oberliga		14de
 1983-84	(II)	DDR-Liga, St. D		1ste
 1984-85	(II)	DDR-Liga, St. B		1ste
 1985-86	(I)	DDR-Oberliga		14de
 1986-87	(II)	DDR-Liga, St. B		2de
 1987-88	(II)	DDR-Liga, St. B		1ste 1988-89	(I)	DDR-Oberliga		13de
 1989-90	(II)	NOFV-Liga, St. B	4de
 1990-91	(II)	NOFV-Liga, St. B	1ste
 1991-92	(III)	Oberliga Noordoos-Suid	1ste	
 1992-93	(III)	Oberliga Noordoos-Suid	5de
 1993-94	(III)	Oberliga Noordoos-Suid	1ste
 1994-95	(II)	2.Bundesliga		16de
 1995-96	(II)	2.Bundesliga		5de
 1996-97	(II)	2.Bundesliga		14de
 1997-98	(II)	2.Bundesliga		17de
 1998-99	(III)	Regionalliga Noordoos	4de
 1999-00	(III)	Regionalliga Noordoos	18de
 2000-01	(IV)	Oberliga Noordoos-Suid	4de
 2001-02	(IV)	Oberliga Noordoos-Suid	6de
 2002-03	(IV)	Oberliga Noordoos-Suid	6de
 2003-04	(IV)	Oberliga Noordoos-Suid	8ste
 2004-05	(IV)	Oberliga Noordoos-Suid	14de
 2005-06 (V)	Landesliga Sakse
 2006-07 (IV)	Oberliga Noordoos-Suid

 Eksterne skakels 
 Amptelike klubblad
 Abseits Guide to German Soccer

 Oberliga Noordoos-Suid 2007/08-seisoen  
VfB Auerbach | FSV Budissa Bautzen | Chemnitzer FC | SC Boreas Dresden | FC Eilenburg | 1. FC Gera 03 | VfB Germania Halberstadt | Hallescher FC | FC Carl Zeiss Jena II | FC Sachsen Leipzig | SSV Markranstädt | ZFC Meuselwitz | VFC Plauen | VfB Pößneck | VfB 1906 Sangerhausen | FSV Zwickau

Zwickau
Kategorie:Sakse